34. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 139 της 27 Οκτ./6 Νοεμ. 1959. (ΦΕΚ Α΄ 242). Περί τρόπου παροχής του προβλεπομένου ειδικού επιδόματος εις αναπήρους πολέμου οπλίτας και αξιωματικούς. Εκυρώθη δια του άρθρ. 37 Ν.Δ. 4242/1962 (κατωτ. αριθ. 41). Εγκρίνει: 1)όπως το υπό του άρθρ. 2 παρ. 1 του Ν.Δ. 3618/56 «περί συνταξιοδοτήσεως των εν υπηρεσία παθόντων κ.λ.π.», προβλεπόμενον Ειδικόν Επίδομα, δια τους εκ πλήρους χαλαράς παραπληγίας μετά ορθοκυστικών διαταραχών πάσχοντας αναπήρους πολέμου οπλίτας παρέχεται υπό τας αυτάς προϋποθέσεις και εις τους εκ της αυτής παθήσεως πάσχοντας αναπήρους πολέμου Αξ/κούς, ως και εις τους συνταξιοδοτουμένους δια την αυτήν πάθησιν Αξιωματικούς και οπλίτας ειρηνικής περιόδου. 2)Όπως εις τους στρατιωτικούς των τριών κλάδων των Ενόπλων Δυνάμεων, τους κριθέντας ή κρινομένους ανικάνους δια την στρατιωτικήν υπηρεσίαν, συνεπεία τραύματος ή νοσήματος προελθόντος προδήλως και αναμφισβητήτως εξ αιτίας της υπηρεσίας των και λαμβάνοντας σύνταξιν δια τον λόγον τούτον (ανάπηροι ειρηνικής περιόδου), χορηγείται υφ’ ους όρους και εις τους αναπήρους πολέμου θεραπαινίς ή θεράπων. 3)Η καταβολή του επιδόματος θέλει αρχίσει από της εξόδου εκ του Νοσοκομείου. Εκδόσαν προς τούτο την υπ’ αριθ. 139 πράξιν του κυρωθησομένην νομοθετικώς μερίμνη των Υπουργείων Οικονομικών και Εθνικής Αμύνης. 29.Β.α.33-34 Πολιτικές και Στρατιωτικές Συντάξεις 